Bine ai venit la Școala Teatrul de Artă București! Rămâi să ne cunoaștem și să ne descoperim împreună! Pentru că, în viața de zi cu zi, ești actor pe propria „scenă”, iar cât de bine te simți în propriul rol, în propria piele, se vede în armonia relațiilor pe care reușești să le construiești și în rezultatele activităților tale zilnice. Și, crede-ne, ai toate resursele necesare pentru a fi actor de succes în propriul „film”. Îți trebuie doar impulsul de a ajunge la ele, de a te autodescoperi și cultiva. Iar oamenii cu impulsul suntem noi. De peste 8 ani lucrăm, la sală și pe scenă, cu copii, adolescenți și adulți și, dacă facem bine calculele, descoperim cu bucurie că am pregătit peste 50 de grupe de cursanți adulți și 40 de grupe de cursanți copii și adolescenți, avem peste 500 de absolvenți adulți și peste 50 de spectacole montate cu grupe de cursanți avansați, care s-au jucat pe scena Teatrului de Artă București și au fost invitate la manifestații artistice din țară. La 1 iunie 2020, am lansat și programul ONLINE de cursuri de dezvoltare personală prin teatru, pentru copii, adolescenți și adulți. Proiectul ONLINE a apărut inițial ca răspuns la nevoia de comunicare și de apropiere a cursanților noștri care, odată cu provocările noului context social din “epoca Covid 19”, și-au dorit să continue întâlnirile cu instructorii și colegii de grupă, ca un reper de stabilitate, într-o realitate instabilă. Apoi am înțeles că nevoia de comunicare și apropiere este a românilor de pretutindeni și, ceea ce putuse părea, la început, o limitare a devenit o oportunitate : la Școala Teatrul de Artă București am început să conectăm români din toată lumea, am format o comunitate și am sprijinit-o în redobândirea bucuriei și încrederii, prin orele noastre de dezvoltare personală prin teatru, adaptate diverselor vârste. Hai să ne cunoaștem și să descoperim împreună!